text: ঢাকা টেস্টকে সামনে রেখে অনুশীলনে ব্যস্ত তামিম-মিরাজরা | News24 TV | Twenty-Four Hour Bangladeshi News Channel
  ঢাকা টেস্টকে সামনে রেখে অনুশীলনে ব্যস্ত তামিম-মিরাজরা
  ১০ ফেব্রুয়ারি, ২০২১ ১৩:৩১ ৬৪ প্রিন্ট করুন
  ঢাকা টেস্টকে সামনে রেখে পুরোদমে অনুশীলনে জাতীয় ক্রিকেট দল। মিরপুরের হোম অব ক্রিকেটে দুপুরে অনুশীলন করেছেন মুশফিক, তামিমরা। স্পট বোলিংয়ের পাশাপাশি হয়েছে নেট অনুশীলন। এদিকে, মিরপুরের একাডেমি মাঠে অনুশীলন করেছে ওয়েস্ট ইন্ডিজ।
  চট্টগ্রাম টেস্টে মলিন তামিমের উইলো। তাই কিনা ঢাকা টেস্টের আগে আনুষ্ঠানিক অনুশীলনে ব্যাটিংয়ের দিকে বাড়তি মনযোগ এই বাহাতির। পুরো দল যখন ফুটবল নিয়ে গা গরমে ব্যস্ত, তখন তামিমের মনযোগ নকিংয়ে।
  নেট সেশনের পাশাপাশি বোলারদের নিয়ে হয়েছে স্পট বোলিং অনুশীলন। যেখানে পেসারদের নিয়ে হয়েছে বাড়তি কাজ। নেটে ঘাম ঝড়ানোর পরও সুইপ শট নিয়ে মুশফিকের এমন বাড়তি অনুশীলনে বোঝা যায়, ক্যারিবীয় স্পিনারদের মোকাবেলায় ছকটা ভালোভাবেই করছে টিম বাংলাদেশ।
  কাজী হায়াতের ছবির সেই পাগলী এখন কোথায়?
  'আমেরিকা-ইসরাইল কৌশলগত অচলাবস্থার সম্মুখীন হয়েছে'
  ট্রাম্পের শয্যাসঙ্গী হওয়া ছিল সবচেয়ে বিরক্তিকর, দাবি পর্নতারকার
  যে কাজে আগের ছোট-বড় গোনাহ ক্ষমা করেন আল্লাহ
  তবে, ঢাকা টেস্টের আগে ঘুরেফিরে আলোচনায় চট্টগ্রামে হারের লজ্জা। মেহেদি মিরাজের কথায় স্পষ্ট। টেস্টের শেষ দিনে সুযোগগুলো কাজে না লাগাতে পারায় এই ব্যর্থতা।
  অন্যদিকে, সকালে একাডেমি মাঠে নেটে সিরিয়াস ক্যারিবীয়রা। তিনটি নেটে আলাদাভাবে স্পিনার ও পেসারদের নিয়ে কাজ করেছে ক্যারিবীয় কোচিং স্টাফরা।
  ক্যারিবীয়দের মূল দলের বেশ কয়েকজনকে ছাড়াই চলে অনুশীলন। তবে সফরকারীদের নেট সেশনের তিনটি উইকেটিই ঘাসের উপস্থিতি আর তাদের প্রস্তুতির ধরণ দেখে বলাই যায়, ঢাকায়ও কঠিন পরীক্ষা অপেক্ষা করছে টাইগারদের জন্য।
  'আলীময়' এক জয়
  ১০ মে, ২০২১ ১৭:১৯ ৮২ প্রিন্ট করুন
  দুই ম্যাচ টেস্ট সিরিজের দ্বিতীয় ও শেষ টেস্টেও পাকিস্তান চার আলী ম্যাজিকে ইনিংস ব্যবধানে জয় পেয়েছে পাকিস্তান।স্কোরকার্ডে পাকিস্তানের পক্ষে নামগুলো পড়ুন। এক শাহিন শাহ আফ্রিদি ছাড়া বাকি সবাই 'আলি'। আবিদ, আজহার, নুমান, হাসান 'আলি' দের এক ম্যাচে পাকিস্তান পেয়েছে দারুণ এক জয়। জিম্বাবুয়েকে হারিয়েছে ইনিংস ও ১৪৭ রানে। গড়েছে বিরল এক রেকর্ডও।
  শুরুটা করেছিলেন আবিদ, সঙ্গ দিচ্ছিলেন সাবেক অধিনায়ক আজহার। প্রথম জন দ্বিশতক পেলেও দ্বিতীয়জন থেমেছিলেন ১২৬ রানে। তবে তাতেই ম্যাচের সুরটা বেধে দিয়েছিলেন দু'জনে। পরে নুমান আলির ৯৭-এ ভর করে পাকিস্তান থেমেছে ৫১০ রানে।
  জবাবে জিম্বাবুয়ে হাসান আলির তোপে গুটিয়ে যায় মাত্র ১৩২ রানেই। আজ শাহিনের ৫ উইকেট শিকারের মাধ্যমে ইতিহাস গড়েছে পাকিস্তান। নিজেদের টেস্ট ইতিহাসে প্রথমবারের মতো একই ম্যাচে তিনজন বোলারের ফাইফারের নজির গড়লেন তারা।
  প্রথম ইনিংসে ৫ উইকেট নিয়েছিলেন পেসার হাসান আলি। দ্বিতীয় ইনিংসে শাহিন ছাড়াও ৫ উইকেটে পেয়েছেন বাঁহাতি স্পিনার নোমান আলি।
  প্রায় ১৫০ বছরের টেস্ট ইতিহাসে মাত্র ছয়বার ঘটল এই বিরল ঘটনা।
  সবশেষ ১৯৯৩ সালে এমন ঘটনা দেখেছিল সাদা জার্সির খেলায়। প্রায় ২৮ বছর পর এবার সেই বিরল ইতিহাসে নাম লেখাল পাকিস্তান। একই ম্যাচে কোনো দলের তিন বোলার ফাইফার নিতে পেরেছেন।
  জিম্বাবুয়ে ১ম ইনিংস : ১৩২/১০ (৬০.৪ ওভার)
  চাকাভা ৩৩, টিরিপানো ২৩
  হাসান ২৭/৫, সাজিদ ৩৯/২
  জিম্বাবুয়ে ২য় ইনিংস : ২৩১/১০ (৬৮ ওভার)
  চাকাভা ৮০, টেলর ৪৯
  নোমান ৮৬/৫, শাহীন ৫২/৫
  ফল : পাকিস্তান ইনিংসে ও ১৪৭ রানে জয়ী
  সিরিজ : পাকিস্তান ২-০ ব্যবধানে জয়ী।
  ম্যাচসেরা: আবিদ আলি।
  সিরিজসেরা: হাসান আলি।
  শ্রীলঙ্কায় দ্বিতীয় সারির দল পাঠাবে ভারত
  ১০ মে, ২০২১ ১৫:০২ ১২৩ প্রিন্ট করুন
  সামনের জুলাইয়ে পাঁচ টি-টোয়েন্ট ও তিন ওয়ানডে খেলতে শ্রীলঙ্কায় দ্বিতীয় সারির দল পাঠাচ্ছে ভারত। বিষয়টি নিশ্চিত করেছেন ভারতীয় ক্রিকেট বোর্ডের সভাপতি সৌরভ গাঙ্গুলি।
  নিয়মিত অধিনায়ক বিরাট কোহলি, রোহিত শর্মা, জাসপ্রিত বুমরাহ ও মোহাম্মদ শামির মতো নিয়মিত খেলোয়াড়দের দেখা যাবে না শ্রীলঙ্কা সফরে। সে সময়ে টেস্ট চ্যাম্পিয়নশিপের ফাইনাল ও ইংল্যান্ডের বিপক্ষে পাঁচ ম্যাচের টেস্ট সিরিজ খেলতে ইংল্যান্ডে থাকবেন তারা।
  বিসিসিআই সভাপতি সৌরভ গাঙ্গুলি বলেন, 'শ্রীলঙ্কার বিপক্ষে একটা সীমিত ওভারের সিরিজের পরিকল্পনা করেছি আমরা। ওখানে টি-টোয়েন্টি এবং একদিনের সিরিজ খেলা হবে। ইংল্যান্ডে ওই মুহূর্তে যারা থাকবেন তারা কেউই শ্রীলঙ্কার বিপক্ষে সিরিজে খেলবেন না। পুরো আলাদা একটি দল গঠন করা হবে।'
  সুতরাং নতুন খেলোয়াড়দের নিয়ে গঠিত দলই দেখা যেতে পারে। দলে সুযোগ পেতে পারেন সঞ্জু স্যামসন, শিখর ধাওয়ান, পৃথ্বী শ, রাহুল চাহার, যুজবেন্দ্র চাহাল, ইশান কিশানসহ বেশ কিছু তরুণ। পাশাপাশি টি-টোয়েন্টিতে সুযোগ পেতে পারেন শ্রেয়াস আইয়ার, চেতন সাকারিয়া ও দেবদত্ত পাড়িক্কলের মতো সম্ভাবনাময় তরুণ ক্রিকেটাররা।
  বাংলাদেশ-শ্রীলঙ্কা ওয়ানডে সিরিজ
  বাংলাদেশ সফরের আগে করোনা বাসা বেঁধেছে লঙ্কান দলে
  ৯ মে, ২০২১ ২২:৩৭ ১১১ প্রিন্ট করুন
  শ্রীলঙ্কা ক্রিকেট দল আগামী ১৮ মে বাংলাদেশ সফরে আসছে। এই সময়ে তারা তিন ম্যাচের ওয়ানডে সিরিজ খেলবে। এ জন্য অনুশীলনও শুরু করে দিয়েছে প্রাথমিক দল। বাংলাদেশ সফরের আসার আগে করোনা বাসা বেঁধেছে লঙ্কান দলে। দলটির দুই সদস্য কোভিড পজিটিভ হয়েছে। একজন অলরাউন্ডার ধানাঞ্জায়া লাকশান ও ঈষান জয়ারত্নে।
  লঙ্কান গণমাধ্যমে জানানো হয়েছে, প্রাথমিক দলে থাকা পেসার শিরান ফার্নান্দো কোভিড পজিটিভ হয়েছিলেন। তবে ৮ মে কোয়ারেন্টিনের সময় ফার্নানাদোর সঙ্গে দেখা হয় এই দুজনের। এরপরই তাদের পরীক্ষা করানো হলে তাদেরও কোভিড পজিটিভ হয়। তবে দুজন চূড়ান্ত দলে থাকবে কী না সেটা নির্ভর করছে কোয়ারেন্টিনের ওপর। কেন না, বাংলাদেশ সফরে আসতে বাকি আর আট দিন। এর ভেতরে করোনা নেগেটিভ হতে হবে এবং মূল দলের জন্য বিবেচনা করা হলে।